
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 560 

19 Ιουλίου 1994 



ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Δημοσίευση τροποποίησης Κανονισμού Εσωτερικής 
Υπηρεσίας του Διοικητικού Εφετείου Αθηνών. ... 1 
Δημοσίευση τροποποίησης Κανονισμού Εσωτερικής 

Υπηρεσίας του Πρωτοδικείου Σερρών. 2 

Συγκρότηση κοινού υπηρεσιακού συμβουλίου υπαλλή¬ 
λων ΝΠΔΔ Νομού Εύβοιας. 3 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 57438 (1) 

Δημοσίευση τροποποίησης Κανονισμού Εσωτερικής Υπη¬ 
ρεσίας του Διοικητικού Εφετείου Αθηνών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα Οργανισμού 
δικαστηρίων και κατάστασης δικαστικών λειτουργών (Κυρ. 
Ν. 1756/1988) (ΦΕΚ 35/Α/26.2.1988), όπως αντικατα- 
στάθηκε από το άρθρο 5 του Ν. 1868/1989 (ΦΕΚ 230/Α/ 
10.10.1989) και όπως ισχύει σήμερα. 

2. Το άρθρο 29α του Ν. 1558/1985 όπως προσετέθηκε 
με το άρθρο 27 του Ν. 2081/1992 (ΦΕΚ 154/ 
10.9.1992). 

3. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού προϋπο¬ 
λογισμού. 

4. Το έγγραφο του Διοικητικού Εφετείου Αθηνών με τον 
αριθμό 7658/19.5.1994, αποφασίζουμε: 

Τη Δημοσίευση στην Εφημερίδα της Κυβέρνησης της 
τροποποίησης του κανονισμού εσωτερικής υπηρεσίας του 
Διοικητικού Εφετείου Αθηνών, όπως διαμορφώθηκε με 
την απόφαση της Ολομέλειας του δικαστηρίου αυτού με 
τον αριθμό 4/1994 η οποία έχει ως εξής: 

Τροποποίηση της 2/1991 αποφάσεως της Ολομέλειας 
του Διοικητικού Εφετείου Αθηνών (ΦΕΚ 85/1992 τ. Β’) 
όπως τροποποιήθηκε από την 4/1992 απόφαση της Ολο¬ 
μέλειας του Δικαστηρίου (ΦΕΚ 73/1993 τ.Β') «Κανονι¬ 
σμός Εσωτερικής Υπηρεσίας του Διοικητικού Εφετείου 
Αθηνών. 


Αρθρο 1 

Τ ο άρθρο 2 του Κανονισμού Εσωτερικής Υπηρεσίας του 
Διοικητικού Εφετείου Αθηνών (Απόφαση 2/1991 Ολομέ¬ 
λειας των δικαστών του Διοικητικού Εφετείου Αθηνών), 
όπως αυτό αντικαταστάθηκε με την 4/1992 απόφαση της 
Ολομέλειας των δικαστών του ίδιου Δικαστηρίου, αντικα¬ 
θίσταται ως εξής: 

Αρθρο 2 

Τμήματα συνεδριάσεων, αντικείμενο και τρόπος συ¬ 
γκρότησης αυτών. 

Ο σχηματισμός που είναι αρμόδιος για την εκδίκαση των 
διαφορών ουσίας διαιρείται σε επτά (7) Τμήματα συνε¬ 
δριάσεων ήτοι τα Α, Β, Γ, Δ, Ε, ΣΤ και Ζ. Τα υπό στοιχεία Α, 
Β, Γ, Δ Τμήματα δικάζουν κυρίως φορολογικές υποθέσεις. 
Το υπό στοιχείο Ε Τμήμα δικάζει κυρίως υποθέσεις επί 
διαφορών ουσίας του Ν. 702/1977 (ασφαλιστικές κ.λπ) 
και τα υπό στοιχεία ΣΤ και Ζ Τμήματα δικάζουν κυρίως 
όλες τις άλλες διαφορές ουσίας. Σε καθένα από τα Τμή¬ 
ματα αυτά υπηρετούν μέχρι δυο (2) Πρόεδροι και μέχρι 
δώδεκα (12) Εφέτες Δ.Δ. Στο σχηματισμό αυτό λειτουρ¬ 
γούν 1) Τμήμα Προεδρικής διαδικασίας άρθρου 3 του Ν. 
820/1978 στο οποίο δικάζουν κατά σειρά όλοι οι Πρόε¬ 
δροι του Δικαστηρίου. 2. Τμήμα αιτήσεων αναστολής α) 
άρθρου 159 ΚΦΔ, στο οποίο δικάζουν κατά σειρά όλοι οι 
Πρόεδροι του Δικαστηρίου β) άρθρου 31 Π.Δ. 341/1978 
και άρθρου 20 παρ. 4 του Ν. 1868/1989, στο οποίο δικά¬ 
ζουν κατά σειρά όλοι οι Πρόεδροι και Εφέτες του σχηματι¬ 
σμού ουσιαστικής αρμοδιότητας. Ο Σχηματισμός της ακυ¬ 
ρωτικής αρμοδιότητας διαιρείται σε έξι (6) Τ μήματα συνε¬ 
δριάσεων, ήτοι Α1, Α2, Α3, Α4, Α5 και Α6, τα οποία δικά¬ 
ζουν διαφορές που έχουν υπαχθεί στο Δικαστήριο αυτό με 
το άρθρο 1 του Ν. 702/1977. Σε εξαιρετικές περιπτώσεις 
και εφόσον έκτακτες ανάγκες της εύρυθμης λειτουργίας 
του Δικαστηρίου το επιβάλλουν μπορεί να δικάζει και εφέ¬ 
σεις επί αγωγών δημοσίων υπαλλήλων του Ν. 1406/1984. 
Σε καθένα από τα Τμήματα αυτά υπηρετούν μέχρι δύο (2) 
Πρόεδροι και μέχρι δώδεκα (12) Εφέτες Δ.Δ. Καθένα 
Τμήμα συνεδριάσεων μπορεί να δικάζει οποιαδήποτε υπό¬ 
θεση που έχει εισαχθεί σ’ αυτό και υπάγεται στην αρμο¬ 
διότητα του Δικαστηρίου, εφόσον τηρήθηκε η νόμιμη προ¬ 
δικασία. Παραπομπή από ένα τμήμα σε άλλο, λόγω αρμο¬ 
διότητας δεν επιτρέπεται. 

Αρθρο 2 

Το άρθρο 3 του Κανονισμού Εσωτερικής Υπηρεσίας του 
Διοικητικού Εφετείου Αθηνών (Απόφαση 2/1991 Ολομέ¬ 
λειας των δικαστών του Διοικητικού Εφετείου Αθηνών) 
αντικαθίσταται ως εξής: 

Άρθρο 3 

Αριθμός Δικασίμων και Υποθέσεων καθεμιάς δικασίμου. 

Ημέρες και ώρες συνεδριάσεων 

1. Ορίζονται δύο (2) συνεδριάσεις το πολύ κατά μήνα για 
κάθε τμήμα συνεδριάσεων και μία (1) συνεδρίαση κατά 
μήνα για την προεδρική διαδικασία. 

2. Στο σχηματισμό που είναι αρμόδιος για την εκδίκαση 
των διαφορών ουσίας, ο αριθμός των υποθέσεων καθε¬ 
μιάς δικασίμου ορίζεται α) για τα τμήματα Α, Β, Γ, Δ, Ε σε 
μέχρι και 7 κατά δικαστή εφόσον οι δικαστές μετέχουν σε 
δύο (2) συνεδριάσεις το μήνα και μέχρι 14 κατά δικαστή 
εφόσον οι δικαστές μετέχουν σε μία (1) συνεδρίαση το 
μήνα, β) για τα τμήματα ΣΤ και Ζ μέχρι και 4 κατά δικαστή 
εφόσον οι δικαστές μετέχουν σε δύο (2) συνεδριάσεις το 
μήνα και μέχρι 8 εφόσον οι δικαστές μετέχουν σε μία (1) 
συνεδρίαση το μήνα. Υποθέσεις που αφορούν συμβάσεις 
δημόσιων έργων δεν μπορούν να υπερβούν το 1 /2 του 
προσδιοριζόμενου κατά περίπτωση αριθμού υποθέ¬ 
σεων. 

3. Στο σχηματισμό της ακυρωτικής αρμοδιότητας ο 
αριθμός των υποθέσεων καθεμιάς δικασίμου ορίζεται μέ¬ 
χρι και 6, όταν οι δικαστές μετέχουν σε δύο (2) συνεδριά¬ 
σεις το μήνα και μέχρι 12 όταν μετέχουν σε μία (1) συνε¬ 
δρίαση το μήνα. 

4. Σε εξαιρετικές περιπτώσεις και πάντως σε όχι περισ¬ 
σότερες από τρεις συνεδριάσεις το χρόνο, μετά από από¬ 
φαση του Τριμελούς Συμβουλίου Δ/νσεως του Δικαστη¬ 
ρίου, μπορεί να ορίζεται αριθμός υποθέσεων μεγαλύτε¬ 
ρος μέχρι 50% από τον πιο πάνω ανώτατο κατά τμήμα, 
εφόσον οι υποθέσεις αυτές είναι προδήλως όμοιες. 

5. Οι ημέρες της εβδομάδας κατά τις οποίες συνεδριά¬ 
ζουν τα τμήματα και οι ώρες της ημέρας κατά τις οποίες 
εκδικάζονται οι υποθέσεις κάθε τμήματος καθορίζονται 
ως εξής: 

α) Του Σχηματισμού του αρμόδιου για τις διαφορές ου¬ 
σίας: 


Α' Τμήματος ημέρα 

Τετάρτη και ώρα 10 πμ. 

Β' 

» 

» » 

» 10» 

Γ 

Μ 

Πέμπτη » 

» 10 » 

Δ' 

» 

» » 

» 10 » 

Ε’ 

» 

Τετάρτη » 

» 12 » 

ΣΤ' 

» 

» » 

» 12 » 

Ζ' 

» 

Πέμπτη » 

» 12 » 


β) Του Σχηματισμού της ακυρωτικής αρμοδιότητας. 
Α1 Τμήματος ημέρα Τρίτη και ώρα 9.30 π.μ. 


Α2' 

» Δευτέρα » 

» 9.30 » 

Α3' 

» Τρίτη » 

» 9.30 » 

Α4' 

» Δευτέρα » 

» 9.30 » 

Α5’ 

» Παρασκευή» 

» 9.30 » 

Α6' 

» » Μ 

» 9.30 » 

Οι ημέρες και ώρες συνεδριάσεων των τμημάτων 


συμπίπτουν γιατί, όπου ορίζονται ίδιες ημέρες και ώρες 
συνεδριάσεων νοούνται ημέρες διαφορετικών εβδομάδων 
του ίδιου μήνα. 


γ) Της Προεδρικής διαδικασίας: Η πρώτη Τετάρτη του 
δεύτερου δεκαπενθημέρου κάθε μήνα και ώρα 9 π.μ., εάν 
δε αυτή είναι εξαιρετέα η ακολουθούσα Πέμπτη και κατά 
την ίδια ώρα. 

Άρθρο 3 

Το άρθρο 9 του Κανονισμού Εσωτερικής Υπηρεσίας του 
Διοικητικού Εφετείου Αθηνών (Απόφαση 2/1991 Ολομέ¬ 
λειας των δικαστών του Διοικητικού Εφετείου Αθηνών, 
όπως αντικαταστάθηκε με την 4/1992 απόφαση της Ολο¬ 
μέλειας των δικαστών του ίδιου Δικαστηρίου αντικαθίστα¬ 
ται ώς εξής: 

Άρθρο 9 

Γραμματεία του Δικαστηρίου 

Ενόψει του συνολικού αριθμού των προβλεπομένων ορ¬ 
γανικών θέσεων των υπαλλήλων της γραμματείας του 
Διοικητικού Εφετείου Αθηνών (79 δικ. υπαλλήλων, 8 δα- 
κτυλογράφων και 32 επιμελητών) και της κατά το άρθρο 
δύο (2) διαιρέσεως σε Τ μήματα, η Γ ραμματεία αυτού διαρ¬ 
θρώνεται ως ακολούθως: 

Α. Διεύθυνση των υπηρεσιών της Γραμματείας. 

Ο Γραμματέας του δικαστηρίου διευθύνει τις υπηρεσίες 
της Γ ραμματείας, δίνει τις αναγκαίες οδηγίες στο προσω¬ 
πικό της και μπορεί να ασκεί όλα τα καθήκοντα που ορίζο¬ 
νται στο άρθρο 10 του Ν. 1756/1988 όπως αντικαταστά- 
θηκε από το άρθρο 2 του Ν. 1868/1989. Τα τελευταία 
αυτά καθήκοντα (εκτός από τη διεύθυνση των υπηρεσιών 
της Γ ραμματείας και την παροχή οδηγιών στο προσωπικό 
της) ασκούνται και από τους δικαστικούς υπαλλήλους του 
Δικαστηρίου. Αν δεν υπάρχει γραμματέας για οποιοδή- 
ποτε λόγο απουσιάζει ή κωλύεται, τον αναπληρώνει στη 
διεύθυνση των υπηρεσιών της γραμματείας ο επόμενός 
του ιεραρχικά που ορίζεται από τον πρόεδρο του τριμε¬ 
λούς συμβουλίου που διευθύνει το Δικαστήριο. 

Β. Τμήμα Προσωπικού 

Στα αντικείμενα του Τμήματος αυτού περιλαμβάνονται 
ιδίως: 

α) Η τήρηση και ενημέρωση των ατομικών φακέλων 
υπηρεσιακής καταστάσεως των δικαστικών λειτουργών 
που υπηρετούν στο Δικαστήριο αυτό και στο Διοικητικό 
Πρωτοδικείο Αθηνών, καθώς και των δικαστικών υπαλλή¬ 
λων που υπηρετούν στο Δικαστήριο αυτό, στη Γενική Επι¬ 
τροπεία και στο Διοικητικό Πρωτοδικείο Αθηνών. 

β) Η τήρηση του εμπιστευτικού πρωτοκόλλου εισερχο¬ 
μένων και εξερχομένων εγγράφων. 

γ) Η τήρηση του βιλίου χορηγήσεως αδειών (κανονικών, 
αναρρωτικών και λοιπών). 

δ) Η σύνταξη των εκθέσεων εμφανίσεως και αναχωρή- 
σεως. 

ε) Η καθαρογραφή της αλληλογραφίας και κάθε εγγρά¬ 
φου, γενικά, του Τριμελούς Συμβουλίου Δ/νσεως του Δι¬ 
καστηρίου, του Προέδρου του Συμβουλίου που διευθύνει 
το Δικαστήριο και του Προϊσταμένου Δ/νσεως της Γραμ- 
ματείας, η καθαρογραφή των αποφάσεων της Ολομέλειας 
των δικαστών και των αποφάσεων του Τριμελούς Δικαστι¬ 
κού (Υπηρεσιακού) Συμβουλίου. 

στ) Η τήρηση των προβλεπομένων από το νόμο βιβλίων 
όπως το βιβλίο πράξεων του τριμελούς Συμβουλίου Δ/ 
νσεως του Δικαστηρίου και του Προέδρου αυτού, το βιβλίο 
αποφάσεων της Ολομέλειας των δικαστών, τα βιβλία απο¬ 
φάσεων του Τριμελούς Δικαστικού Συμβουλίου (Υπηρε¬ 
σιακού και Πειθαρχικού). 

ζ) Η τήρηση των πρωτοτύπων των αποφάσεων και γνω- 
μοδοτήσεως της ολομέλειας των δικαστών του Δικαστη¬ 
ρίου, καθώς και των Υπηρεσιών ή Πειθαρχικών Συμβου¬ 
λίων. 

η) Η τήρηση του δελτίου προσελεύσεως και αποχωρή- 
σεως των υπαλλήλων. 

θ) Ο χαρακτηρισμός της αλληλογραφίας και στη συνέ¬ 
χεια η προώθησή της στο πρωτόκολλο. 

ι) Η τήρηση φακέλων αρχείου εγγράφων του Δικαστη¬ 
ρίου. 

Ο Προϊστάμενος του Τμήματος αυτού επικουρεί το 
Γραμματέα του Δικαστηρίου στη διεξαγωγή των εργασιών 
της Γραμματείας. 

Γ. Τμήμα Πληροφορικής και Οικονομικών Υποθέ¬ 
σεων. 

Στα αντικείμενα του τμήματος αυτού περιλαμβάνονται 
ιδίως: 

α) Η σύνταξη μισθοδοτικών καταστάσεων και άλλων 
απαιτούμενων από το Νόμο δικαιολογητικών και η βάσει 
αυτών ενέργεια πληρωμών μισθών, οδοιπορικών, αποζη¬ 
μιώσεων κ.λπ στους δικαστικούς λειτουργούς και υπαλλή¬ 
λους του Δικαστηρίου. 

β) Η σύνταξη δικαιολογητικών για την πληρωμή μισθω¬ 
μάτων και άλλων δαπανών σχετικά με τη στέγαση του Δι¬ 
καστηρίου. 

γ) Η διαχείριση των παγίων προκαταβολών και των πι¬ 
στώσεων για τη γραφική ύλη. 

δ) Η ενέργεια δαπανών για την προμήθεια γραφικής 
ύλης, ειδών καθαριότητας, μεταφορών, συντήρησης κτι¬ 
ρίου κ.λπ. 

ε) Η μέριμνα και ενέργεια δαπανών για τη βιβλιοδέτηση 
τόμων, αποφάσεων, πρακτικών, νομικών βιβλίων, συγ¬ 
γραμμάτων και των βιβλίων της γραμματείας. 

στ) Η ενέργεια διακηρύξεως διαγωνισμών και δημοπρα¬ 
σιών. 

ζ) Η διαχείριση της πάγιας προκαταβολής χαρτοσήμου 
και εντύπων παραβόλων. 

η) Η παραλαβή, καταγραφή και φύλαξη βιβλίων και συγ¬ 
γραμμάτων των βιβλιοθηκών του Δικαστηρίου και η παρα¬ 
κολούθηση της χρήσεως αυτών. 

θ) Η εκτύπωση ή ανατύπωση εντύπων από το Εθνικό 
Τυπογραφείο. 

ι) Η παραλαβή, καταγραφή και παρακολούθηση της χρή¬ 
σεως των επίπλων και λοιπού εξοπλισμού του Δικαστη¬ 
ρίου. 

ια) Τα ασφαλιστικά θέματα του προσωπικού, 
ιβ) Η τήρηση μητρώου μισθοδοτουμένων. 
ιγ) Η έκδοση βεβαιώσεων και πιστοποιητικών για τα πα¬ 
ραπάνω θέματα. 

ιδ) Η αλληλογραφία με άλλες υπηρεσίες για τα θέματα 
αυτά και η ενημέρωσή τους, όπου από το νόμο απαιτείται. 

ιε) Ο χειρισμός και η παρακολούθηση της λειτουργίας 
του Ηλεκτρονικού Υπολογιστή. 

Σχηματισμός Διαφορών Ουσίας 
Δ. Τμήματα Γραμματέων Έδρας 
Λειτουργούν επτά (7) τμήματα αντίστοιχα των τμημάτων 
συνεδριάσεων του σχηματισμού αυτού. Στα καθήκοντα 
των τοποθετουμένων σ’ αυτά υπαλλήλων περιλαμβάνεται 
ιδίως η συμμετοχή τους στις συνεδριάσεις του Δικαστη¬ 
ρίου, η σύνταξη των πρακτικών, εκθέσεων, πράξεων και 
άλλων εγγράφων που απαιτεί ο νόμος για την πιστοποίηση 
των δικαστικών ενεργειών, η καταχώρηση των προσδιορι- 
ζομένων υποθέσεων στα πινάκια, η παραλαβή δικογρα¬ 
φιών, υπομνημάτων κ.λπ που αφορούν στις υποθέσεις αυ¬ 


τές, η σύνταξη και υπογραφή των κλήσεων, η τήρηση και 
ενημέρωση των προβλεπομένων βιβλίων (εισηγητών κ.λπ) 
η διόρθωση και υπογραφή των αποφάσεων και των αντι¬ 
γράφων αυτών και η παράδοσή τους στους επιμελητές με 
εντολή για κοινοποίηση στους διαδίκους, η κατάρτιση κα¬ 
ταστάσεων για την απόδοση και κατάπτωση των παραβό¬ 
λων, σύμφωνα με το περιεχόμενο των εκδιδομένων απο¬ 
φάσεων, η αλληλογραφία με άλλες υπηρεσίες, η σύνταξη 
του εκθέματος, η αποστολή των φακέλων, έπειτα από τη 
λήξη της προθεσμίας για άσκηση αναίρεσης, στις Αρχές 
που εξέδωσαν τις πράξεις και στο Αρχείο, κάθε άλλη 
ενέργεια αναγκαία για τη διεξαγωγή της υπηρεσίας. 

Ε. Τμήμα Εισαγωγής και προσδιορισμού υποθέσεων. 

Στα αντικείμενα του τμήματος αυτού περιλαμβάνονται 
ιδία: 

α) Η παραλαβή και καταχώρηση στα οικεία βιβλία των 
ασκούμενων ενώπιον του Δικαστηρίου ενδίκων μέσων και 
βοηθημάτων (προσφυγών, αναιρέσεων, αιτήσεων διορθώ- 
σεως αποφάσεων, ανακοπών, αναθεωρήσεων, αντεφέ- 
σεων, αιτήσεων άρθρ. 42 Ν. 820/1978, δηλώσεων παραι- 
τήσεως από ασκηθέντα ένδικα μέσα, πρόσθετων λόγων, 
παρεμβάσεων κ.λπ). 

β) Η αποστολή στο Συμβούλιο της Επικράτειας των 
αναιρέσεων μέσα σε δέκα (10) ημέρες από την κατάθεσή 
τους. 

γ) Η παραλαβή και καταχώρηση στα οικεία βιβλία των 
ασκούμενων εφέσεων κατά πρωτόδικων αποφάσεων. 

δ) Η μέριμνα συμπληρώσεως των σχετικών δικογρα¬ 
φιών. 

ε) Η υποβολή στον Πρόεδρο του τριμελούς Συμβουλίου 
Διευθύνσεως του Δικαστηρίου των υποθέσεων γιο τ ον 
ορισμό δικασίμου. 

στ) Η παρακολούθηση της πορείας των υποθέσεων για 
τις οποίες εκδόθηκαν προδικαστικές, ή αναβλητικές απο¬ 
φάσεις. 

ζ) Η συσχέτηση συναφών εκκρεμών προς προσδιορισμό 
υποθέσεων για την ενότητα της δικαστικής κρίσεως. 

η) Η σύνταξη μηνιαίων, ή ετήσιων στατιστικών στοι¬ 
χείων. 

θ) Η πληροφόρηση των διαδίκων για την πορεία των 
υποθέσεών τους. 

ι) Η χορήγηση αντιγράφων από έγγραφα δικογραφιών 
που εκκρεμούν στο τμήμα αυτό. 

ΣΤ. Τμήμα Δημοσιεύσεως και Καθαρογραφής Αποφά¬ 
σεων. 

Στο Τμήμα αυτό ανατίθεται ιδίως η καταχώρηση στο οι¬ 
κείο βιβλίο των δημοσιευόμενων αποφάσεων, η τήρηση 
αλφαβητικού ευρετηρίου αυτών, η χρέωση στις δακτυλο- 
γράφους και παρακολούθηση των προς καθαρογραφή 
αποφάσεων και στή συνέχεια παράδοσή τους στα τμήματα 
συνεδριάσεων. 

Ζ. Τμήμα διεκπεραιώσεως και αρχείου. 

Στα αντικείμενα του Τμήματος αυτού περιλαμβάνονται 
ιδίως: 

α) Η τήρηση του κοινού πρωτοκόλλου. 

β) Η διεκπεραίωση της αλληλογραφίας του Δικαστη¬ 
ρίου. 

γ) Η παραλαβή της αλληλογραφίας από το Ταχυδρομείο 
και άλλες Υπηρεσίες. 

δ) Η παραλαβή των ΦΕΚ από το Εθνικό Τυπογρα¬ 
φείο. 

ε) Η ταξινόμηση και τήρηση του Αρχείου του Δικαστη¬ 
ρίου. 

στ) Ο χειρισμός του φωτοτυπικού μηχανήματος και του 

πολυγράφου του Δικαστηρίου. 

ζ) Η έκδοση πιστοποιητικών αντιγράφων για δικογρα¬ 
φίες και αποφάσεις που φυλάσσονται στο αρχείο. 

η) Η ενημέρωση των πρωτοτύπων αποφάσεων σε περί¬ 
πτωση διορθώσεως ή εκδδσεως αναιρετικής αποφά- 
σεως. 

θ) Η καταστροφή του αρχείου και η παράδοση στο 
ΟΔΔΥ αχρήστου υλικού ή εκποίηση αυτού. 

Η. Γραφείο προεδρικής διαδικασίας του άρθρου 3 Ν. 
820/1978 και αιτήσεων αναστολής άρθρου 159 ΚΦΔ άρ¬ 
θρου 31 Π.Δ. 341/1978 και άρθρου 20 παρ. 2 Ν. 1868/ 
1989. 

Οι τοποθετούμενοι σ’ αυτό δικαστικοί υπάλληλοι παρα- 
λαμβάνουν τις αιτήσεις αναστολής και έχουν τα ίδια καθή¬ 
κοντα με τους υπηρετούντες στα άλλα τμήματα συνεδριά¬ 
σεων του σχηματισμού αυτού όπως ορίζονται παρα¬ 
πάνω. 

Σχηματισμός Ακυρωτικής Αρμοδιότητας. 

Γραφείο Εποπτείας των Υπηρεσιών της Γραμματείας 
του Σχηματισμού αυτού. 

Στο Γραφείο αυτό τοποθετείται με πράξη του Τριμε¬ 
λούς Συμβουλίου Δ/νσεων του Δικαστηρίου ένας από τους 
Προϊσταμένους των Τμημάτων του σχηματισμού αυτού, ο 
οποίος εκτός των ειδικών καθηκόντων του, εποπτεύει τη 
Γραμματεία του σχηματισμού αυτού. 

Επιπλέον στα καθήκοντά του περιλαμβάνεται η κατάρ¬ 
τιση των στατιστικών πινάκων κινήσεων των υποθέσεων 
καθώς και όσα άλλα του ανατίθενται από τον Πρόεδρο του 
Τριμελούς Συμβουλίου Δ/νσεως του Δικαστηρίου. Στο 
γραφείο αυτό τηρείται δελτίο ημερήσιας παρουσίας και 
εξόδου των δικαστικών υπαλλήλων. 

θ. Τμήμα Γραμματέων Έδρας των έξι (6) Τμημάτων Συ¬ 
νεδριάσεων. 

Στα καθήκοντα των υπαλλήλων που είναι τοποθετημέ¬ 
νοι σ’ αυτά, περιλαμβάνεται ιδίως η καταχώρηση των 
Προσδιοριζόμενων υποθέσεων στα πινάκια, η σύνταξη και 
η συνυπογραφή από τον Πρόεδρο των πράξεων ορισμού 
δικασίμου, η σύνταξη των εκθέσεων καταθέσεως δικο¬ 
γράφων (υπομνημάτων, παραιτήσεων κ.λπ), η συμμετοχή 
στις συνεδριάσεις του Δικαστηρίου, η παράδοση με 
εντολή στους επιμελητές για κοινοποίηση των διαφόρων 
εγγράφων, η σύνταξη και υπογραφή των πρακτικών συζη- 
τήσεως κ.λπ, όπου απαιτείται, η ανάρτηση του εκθέματος, 
η καταχώρηση των υποθέσεων στο Βιβλίο Εισηγητών, η 
παράδοση εγγράφων στο Τμήμα Διεκπεραιώσεως, η πα¬ 
ράδοση στους επιμελητές διαφόρων εγγράφων με εντολή 
για κοινοποίηση, η ταξινόμηση στις θυρίδες των εισηγη¬ 
τών των ατομικών φακέλων, η εκκαθάριση και επιστροφή 
των φακέλων αυτών. Η πορεία των διακινούμενων ατομι¬ 
κών φακέλων θα προκύπτει από τις υπογραφές του παρα- 
λαμβάνοντος δικαστικού υπαλλήλου και εισηγητή δικα¬ 
στή. 

I. Τμήμα καταθέσεως ασκούμενων ενδίκων μέσων και 
βοηθημάτων και προσδιορισμού αυτών. 

Στα αντικείμενα του Τμήματος αυτού περιλαμβάνονται 
ιδίως. 

α) Η παραλαβή και καταχώρηση στα οικεία βιβλία των 
ασκούμενων ενώπιον του Δικαστηρίου αιτήσεων ακυρώ- 
σεως, τριτανακοπών, δηλώσεων παραιτήσεως, αιτήσεων 
διορθώσεως αποφάσεων, πρόσθετων λόγων, παρεμβά¬ 
σεων κ.λπ. 

β) Η μέριμνα συμπληρώσεως των ελλειπόντων στοι¬ 
χείων (τελών χαρτοσήμου, παραβόλων κ.λπ). 
γ) Η παραλαβή και καταχώρηση στα οικεία βιβλία ασκού¬ 


μενων αιτήσεων αναστολής εκτελέσεως των προσβαλλό¬ 
μενων με αίτηση ακυρώσεως πράξεων και η διεξαγωγή της 
κατά νόμον αλληλογραφίας. 

δ) Η υποβολή στον Πρόεδρο του Τριμελούς Συμβουλίου 
Διευθύνσεως του Δικαστηρίου των σχετικών δικογράφων 
για την κατανομή των υποθέσεων στα Τμήματα και σε συ¬ 
νέχεια η παράδοση στα Τ μήματα για τον ορισμό δικασίμου 
και εισηγητή από τον Πρόεδρο του Τμήματος. 

ε) Τα καθήκοντα γραμματέως στο συμβούλιο αναστο¬ 
λών. 

στ) Η συσχέτιση συναφών εκκρεμών υποθέσεων προς 
προσδιορισμό για την ενότητα της δικαστικής κρίσεως. 

ζ) Η πληροφόρηση των διαδίκων για την πορεία των 
υποθέσεών τους. 

ΙΑ. Τμήμα Δημοσιεύσεως και Καθαρογραφής Αποφά¬ 
σεων. 

Το Τμήμα αυτό έχει τα ίδια αντικείμενα που έχουν ανα¬ 
τεθεί στο αντίστοιχο τμήμα του Σχηματισμού διαφορών 
ουσίας. 

ΙΒ. Τμήμα Διεκπεραιώσεως και Αρχείου. 

Στα αντικείμενα του Τμήματος αυτού περιλαμβάνονται 
ιδίως: 

α) Η τήρηση του βιβλίου Πρωτοκόλλου, 
β) Η διεκπεραίωση της αλληλογραφίας του Σχηματι¬ 
σμού αυτού. 

γ) Η διακίνηση τίον ατομικών φακέλων, 
δ) Η επίδοση δικογράφων. 

ε) Η ταξινόμηση και τήρηση του αρχείου του Δικαστη¬ 
ρίου. 

στ) Ο χειρισμός του φωτοτυπικού μηχανήματος του Δι¬ 
καστηρίου στο Σχηματισμό αυτό. 

ζ) Η διαχείριση της πάγιας προκαταβολής χαρτοσήμου 
και εντύπων παραβόλων στο Σχηματισμό αυτό. 

η) Η έκδοση πιστοποιητικών και αντιγράφων για δικο¬ 
γραφίες και αποφάσεις που φυλάσσονται στο αρχείο του 
Σχηματισμού αυτού. 

θ) Η ενημέρωση των πρωτοτύπων αποφάσεων σε περί¬ 
πτωση διορθώσεως αυτών ή με την απόφαση του Συμβου¬ 
λίου της Επικράτειας έπειτα από έφεση. 

ΙΓ. Γ ραφείο Νομολογίας. 

Στα αντικείμενα του Γ ραφείου αυτού περιλαμβάνονται 
ιδίως: 

Η ταξινόμηση των αποφάσεων, η κατάρτιση περιλή¬ 
ψεων, η επιμέλεια για την έκδοση δελτίων νομολογίας 
κλπ. 

Η παραλαβή και φύλαξη των βιβλίων και συγγραμμάτων 
της βιβλιοθήκης καθώς και η παρακολούθηση της χρή- 
σεως αυτών από τους δικαστές του Σχηματισμού αυτού. 

ΙΔ. Οι Προϊστάμενοι των τμημάτων διευθύνουν την υπη¬ 
ρεσία του τμήματος του οποίου προΐστανται με τις οδηγίες 
του Γραμματέα και ασκούν και όλα τα καθήκοντα δικαστι¬ 
κών υπαλλήλων που έχουν ανατεθεί στο τμήμα αυτό (π.χ. 
συμμετοχή στις συνεδριάσεις, τήρηση πρακτικών και βι¬ 
βλίων, σύνταξη εκθέσεων κλπ.) εφόσον παρίσταται ανά¬ 
γκη». 

Μετά την τροποποίηση και ψήφιση του ανωτέρω Κανο¬ 
νισμού ο Πρόεδρος κήρυξε περαιωμένη τη συζήτηση. 

Κρίθηκε, αποφασίσθηκε και εκδόθηκε στην Αθήνα την 
14 Απριλίου 1994. 

ΟΙ ΠΡΟΕΔΡΟΙ: 

1) Ιωάννης Λιώτης 

2) Χρυσάνθη Εμπορίδου 

3) Γεώργιος Παπαδόπουλος 

4) Παναγιώτης Δροσίτης 

5) Γεώργιος Παπαγιαννόπουλος 

6) Κωνσταντίνος Λαδάς 

7) Δημήτριος Κόκκινος 

8) Πέτρος Ανδρεόπουλος 

9) Γρηγόριος Τάκης 

10) Εμμανουήλ Βοϊκλής 

11) Δημήτριος Μπαρδούτσος 

12) Δημήτριος Μπέικος 

13) Μιχαήλ Ζδγκαρης 

14) Παντελής Μαραγκούλας 

15) Κωνσταντίνος Πατρίκιος. 

ΕΦΕΤΕΣ: 

1) Άγις Βασιλάκος 

2) Παρασκευή Ανδρικοπούλου 

3) Δημήτριος Καραμέτος 

4) Ηλίας Κριατσιώτης 

5) Νικόλαος Αθανασόπουλος 

6) Ηλίας Δουλής 

7) Παναγιώτης Τσακανίκας 

8) Παναγιώτης Ρουμελιώτης 

9) Βασίλειος Αγγελόπουλος 

10) Ιωάννης Λώλης 

11) Ηλίας θάνος 

12) Γ εώργιος Κουρέτας 

13) Μιχαήλ Βούλγαρης 

14) Κωνσταντίνος Κουλουριώτης 

15) Νικόλαος Ασκερίδης 

16) Κωνσταντίνος Τζανόπουλός 

17) Χριστίνα Λυμπεροπούλου - Τρύφωνος 

18) Ιωάννης Κόκκινης 

19) Λαμπρινή Παπαδήμα 

20) Νικόλαος Διακονικολάου 

21) Ελένη Κυριάκού 

22) Ιωάννης Σκρεπετός 

23) Πέτρος Σωτηρίου 

24) Αθανασία Πενθερουδάκη - Βολτυράκη 

25) Παναγιώτης Καρράς 

26) Μαρία Μίχα - Αδάμ 

27) Ζαχαρίας Χαντζής 

28) Ιωάννης Σταματόπουλος 

29) Αθανάσιος Καραμιχαλέλης 

30) Κωνσταντίνος Φώτος 

31) Χρήστος Βασιλάκης 

32) Βασιλική Καλαντζή 

33) Αθανάσιος Φούρλας 

34) Μαρία Μπάζμπα 

35) Αργυρώ Αποστολάκη 

36) Χριστίνα Μισοϋλη 

37) Σταυρούλα Λιάγκου 

38) Ελένη Νερούλη 

39) Κωνσταντίνος Χρυσικόπουλος 

40) Ευτυχία Φουντουλάκη 

41) Επαμεινώνδας Βερρόπουλος 

42) Χαρίκλεια Παπαδοπούλου 

43) Γεωργία Ζάκη 

44) Νικόλαος Σοϊλεντάκης 

45) Ιωάννης Μπασιαδάκης 

46) Γ εώργιος Αριστ. Βώρος 

47) θεοδώρα Μούγια 

48) Νικόλαος Αγγελάρας 

49) Ηρακλής Μπούνιας 


50) Βασίλειος Γρατσίας 

51) Ελευθέριος Βάβουλας 

52) Κωνσταντίνος Σιδερής 

53) Σπυρίδωνας Παραμυθιώτης 

54) Παναγιώτα Λαμπράκη 

55) Αντώνιος Ντέμσιας 

56) Περικλής Γκότσης 

57) Φώτιος Ντζίμας 

58) Φώτιος Κατσιγιάννης 

59) Γεώργιος Μπαλατσδς 

60) Ελένη Δημητρακοπούλου 

61) Αικατερίνη Ντάβια - Βακονδίου 

62) Μαρία Δαμιανάκη 

63) Χαρούλα Λουλάκη 

64) Λάμπρος Γεωργακόπουλος 

65) Αγγελική Μαραγκού - Ζουγανέλη 

66) Σπυρίδωνας Μελάς 

67) Μαρία Καμπίτη - Ορφανογιάννη 

68) Καλλιόπη Ασπρά 

69) Παναγιώτης Κωνσταντόπουλος. 

Ο ΓΡΑΜΜΑΤΕΑΣ: 

Ιωάννης Μπελδέκος 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 1 Ιουλίου 1994 

Ο ΥΠΟΥΡΓΟΣ 

ΓΕΩΡΓΙΟΣ ΚΟΥΒΕΛΑΚΗΣ 

- + 

Αριθ. 68858 (2) 

Δημοσίευση τροποποίησης Κανονισμού Εσωτερικής Υπη¬ 
ρεσίας του Πρωτοδικείου Σερρών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα Οργανισμού 
Δικαστηρίων και κατάστασης δικαστικών λειτουργών 
(Κυρ. Νόμος 1756/1988) (ΦΕΚ 35/Α/26.2.1988), όπως 
αντικαταστάθηκε από το άρθρο 5 του Ν. 1868/1989 (ΦΕΚ 
230/Α/10.10.1989) και όπως ισχύει σήμερα. 

2. Το άρθρο 29α του Ν. 1558/1985 όπως προστέθηκε 
με το άρθρο 27 του Ν. 2081/1992 (ΦΕΚ 154/ 
10.9.1992). 

3. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού προϋπο¬ 
λογισμού. 

4. Το έγγραφο του Εφετείου Θεσσαλονίκης με αριθμό 
705/6.6.1994, αποφασίζουμε: 

Τη δημοσίευση στην εφημερίδα της Κυβέρνησης της 
τροποποίησης του κανονισμού εσωτερικής υπηρεσίας του 
Πρωτοδικείου Σερρών, όπως διαμορφώθηκε με την από¬ 
φαση της Ολομέλειας του Εφετείου Θεσσαλονίκης τον 
αριθμό 9/1994 η οποία έχει ως εξής: 

ΓΙΑ ΤΟΥΣ ΛΟΓΟΥΣ ΑΥΤΟΥΣ 
ΤΡΟΠΟΠΟΙΕΙ κατά ένα μέρος τον Κανονισμό εσωτερικής 
υπηρεσίας του Πρωτοδικείου Σερρών, που εγκρίθηκε με 
την 1/1990 απόφαση της Ολομέλειας του Πρωτοδικείου 
Σερρών, ως εξής: 


Αρθρο 12ο 

1. Το Πολυμελές Πρωτοδικείο Σερρών συνεδριάζει την 
πρώτη και τρίτη κάθε μήνα, στις 9 π.μ. για την εκδίκαση 

των πολιτικών υποθέσεων της αρμοδιότητάς του όλων των 
διαδικασιών. 

2. Ο αριθμός των υποθέσεων που θα προσδιορίζονται 
σε κάθε δικάσιμο δεν θα είναι μεγαλύτερος από: 

α) 21 κατά τη διαδικασία της εκούσιας δικαιοδοσίας, 
από τις οποίες οι 14 θα είναι πρωτοείσακτες και οι υπόλοι¬ 
πες 7 από αναβολή και β) 38 κατά τις άλλες διαδικασίες 
(τακτική κ.λ.π.) από τις οποίες οι 26 θα είναι πρωτοείσα- 
κτες και οι υπόλοιπες 12 από αναβολή. 

Αρθρο 13ο 

1. Το Μονομελές Πρωτοδικείο Σερρών συνεδριάζει: α) 
την πρώτη και την τρίτη Δευτέρα κάθε μήνα, στις 9 π.μ. για 
την εκδίκαση υποθέσεων τακτικής διαδικασίας, καθώς και 
των υποθέσεων των ειδικών διαδικασιών που εγγράφονται 
στο πινάκιο, β) την πρώτη και την τρίτη ημέρα Τρίτη κάθε 
'μήνα: αα) για την εκδίκαση υποθέσεων εκούσιας δικαιο¬ 
δοσίας, στις 9.30 π.μ. και ββ) για την εκδίκαση υποθέσεων 
ασφαλιστικών μέτρων, στις 11 π.μ. και γ) την πρώτη, δεύ¬ 
τερη και τρίτη ημέρα Τρίτη κάθε μήνα για την εκδίκαση 
των υποθέσεων που δικάζονται κατά την ειδική διαδικασία 
και δεν εγγράφονται στο πινάκιο στις 10 π.μ. 

2. Ο Πρόεδρος Πρωτοδικών ή εκείνος που ορίζεται απ’ 
αυτόν μπορεί να προσδιορίζει την εκδίκαση υποθέσεων 
ασφαλιστικών μέτρων και σε οποιαδήποτε άλλη ημέρα της 
εβδομάδας. 

3. Ο αριθμός των υποθέσεων που θα προσδιορίζονται 
σε κάθε δικάσιμο δεν θα είναι μεγαλύτερος από: α) 41 
κατά τη διαδικασία της εκούσιας δικαιοδοσίας, από τις 
οποίες οι 29 θα είναι πρωτοείσακτες και οι υπόλοιπες 12 
από αναβολή, β) 36 κατά την τακτική διαδικασία από τις 
οποίες οι 26 θα είναι πρωτοείσακτες και οι υπόλοιπες 10 
από αναβολή, γ) 36 κατά την ειδική διαδικασία πινακίου, 
από τις οποίες οι 26 θα είναι πρωτοείσακτες και οι υπόλοι¬ 
πες 10 από αναβολή, δ) 28 κατά την ειδική διαδικασία χω¬ 
ρίς πινάκιο, από τις οποίες οι 19 θα είναι πρωτοείσακτες 
και οι υπόλοιπες 9 από αναβολή και ε) 26 κατά τη διαδικα¬ 
σία των ασφαλιστικών μέτρων, από τις οποίες οι 19 θα εί¬ 
ναι πρωτοείσακτες και οι υπόλοιπες 7 από αναβολή. 

Αρθρο 14ο 

Η εξέταση των μαρτύρων ενώπιον των Εισηγητών Δικα¬ 
στών στο ακροατήριο θα γίνεται κάθε Τρίτη από ώρα 9.00 
έως 14.00 ο δε αριθμός των υποθέσεων που θα προσδιο¬ 
ρίζεται σε κάθε δικάσιμο δεν θα είναι μεγαλύτερος από 
πέντε (5). 

Αρθρο 20ο 

Το Τριμελές Πλημμελειοδικείο Σερρών συνεδριάζει 
κάθε Πέμπτη, καθώς και τη δεύτερη, τρίτη και τέταρτη 
Παρασκευή κάθε μήνα. 

Η ισχύς της παρούσας απόφασης αρχίζει από 16 Οκτω¬ 
βρίου 1994. 

Αποφασίστηκε στη Θεσσαλονίκη στις 31 Μαΐου 1994 


και δημοσιεύτηκε στον ίδιο τόπο στις 6 Ιουνίου 1994. 

Ο Πρόεδρος Ο Γραμματέας 

ΙΩΑΝΝΗΣ ΚΑΣΣΩΤΑΚΗΣ ΜΙΧΑΗΛ ΓΟΥΣΙΟΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουλίου 1994 

Ο ΥΠΟΥΡΓΟΣ 

ΓΕΩΡΠΟΣ ΚΟΥΒΕΛΑΚΗΣ 
-«- 

Αριθ. 13732 (3) 

Συγκρότηση κοινού υπηρεσιακού συμβουλίου υπαλλήλων 

ΝΠΔΔ Νομού Εύβοιας. 

Ο ΝΟΜΑΡΧΗΣ ΕΥΒΟΙΑΣ 

Έχοντας υπόψη: 

1. Τις διατάξεις: 

α) Των άρθρων 8 και 9 του Π.Δ. 611/1977 (ΦΕΚ 198 
Α). 

β) Του άρθρου 14 του ν. 1586/1986 (ΦΕΚ 37 Α ). 

γ) Της παραγράφου Β4 του άρθρου 40 του ν. 1884/ 
1990 (ΦΕΚ 81 Α ). 

δ) Του άρθρου 13 του ν. 2116/1993 (ΦΕΚ 18 Α’). 

ε) του άρθρου 37 του ν. 2190/1994 (ΦΕΚ 28 Α’). 

στ) του άρθρου 27 του ν. 2081/1992 (ΦΕΚ 154 Α ) με 
το οποίο προστέθηκε άρθρο 29 Α’ στο Ν. 1558/1985 
(ΦΕΚ 137 Α’). 

2. Την αριθ. 27971/16.1.91 απόφαση σύστασης του 
Υπηρεσιακού Συμβουλίου. 

3. Το αρ. 10855/17.6.94 έγγραφο Δ/νσης Υγείας - 
Πρόνοιας (Τμήμα Υγείας) Ν. Εύβοιας. 

4. Το γεγονός ότι από τις διατάξεις της απόφασης αυτής 
δεν προκακείται δαπάνη σε βάρος του προϋπολογισμού 
των νομικών προσώπων που διαλαμβάνονται στην εν λόγω 
απόφαση, ούτε του Κρατικού προϋπολογισμού, γιατί το 
Υπηρεσιακό Συμβούλιο είναι συνεστημένο και θα λειτουρ¬ 
γεί σύμφωνα με την παρούσα συγκρότηση με ισάριθμα 
μέλη, αποφασίζουμε: 

1. Συγκροτούμε Πενταμελές Υπηρεσιακό Συμβούλιο 
αρμόδιο για όλο το προσωπικό των εξής ΝΠΔΔ: Λιμενικών 
Ταμείων Ν. Εύβοιας, Νομαρχιακού Ταμείου Ν. Εύβοιας, 

Γενικά Νομαρχιακά Νοσοκομεία: α) Κύμης, β) Καρύ¬ 
στου και γ) Χαλκίδας θεραπευτήριο Χρονιών Παθήσεων 
Βαθέος Αυλίδας, Γυμναστηρίων (αρμοδιότητας Γεν. 
Γραμ. Αθλητισμού) Ν. Εύβοιας Δικηγορικών Συλλόγων Ν. 
Εύβοιας, Συμβολαιογραφικών Συλλόγων Ν. Εύβοιας, Τα¬ 
μείου Γεωργ1ας, Κτηνοτροφίας & Δασών Ν. Εύβοιας, Παι¬ 
δικών Σταθμών Ν. Εύβοιας (όσον αφορά στο βοηθητικό 
προσωπικό) με έδρα το Λιμενικό Ταμείο Χαλκίδας ως 
εξής: 

α. Τρεις (3) μονίμους υπαλλήλους με βαθμό Α’ από αυ¬ 
τούς που υπηρετούν στα Ν.Π.Δ.Δ. που υπάγονται στο 
Κοινό Υπηρεσιακό Συμβούλιο, και υπηρετούν στην έδρα 
του Συμβουλίου. 

β. Δύο αιρετούς εκπροσώπους των εργαζομένων με 
βαθμό τουλάχιστον Γ’, με τους αναπληρωτές τους. 

2. Τα ανωτέρω υπό στοιχείο α της παραγράφου 1 τα¬ 
κτικά μέλη του υπηρεσιακού συμβουλίου ορίζονται με ισά¬ 
ριθμους αναπληρωτές μονίμους υπαλλήλους με βαθμό 
επίσης από αυτούς που υπάγονται στην αρμοδιότητα του 
Υπηρεσιακού Συμβουλίου και αν δεν υπάρχουν ορίζονται 

μόνιμοι δημόσιοι υπάλληλοι ή υπάλληλοι άλλου Ν.Π.Δ.Δ. 
με βαθμό Α'. 

3. Με την απόφαση του ορισμού των μελών των Υπηρε¬ 
σιών Συμβουλίων, ορίζεται ως πρόεδρος ένα από τα τα¬ 
κτικά μέλη του Υπηρεσιακού Συμβουλίου με αναπληρωτή 
του ένα επίσης από τα τακτικά μέλη. 

Σε περίπτωση που προεδρεύει ο αναπληρωτής του προ¬ 
έδρου θα συμμετέχει ως τακτικό μέλος ο αναπληρωτής 
του προεδρεύοντος. 

4. Όταν το Υπηρεσιακό Συμβούλιο κρίνει πειθαρχικές 
υποθέσεις ο πρόεδρος αντικαθίσταται από Δικαστικό λει¬ 
τουργό ή σύμβουλο ή πάρεδρο του Νομικού Συμβουλίου 
του Κράτους, σύμφωνα με την διαδικασία που προβλέπε- 
ται στις διατάξεις της παρ. Β1 του άρθρου 40 του Ν. 1884/ 
1990 (ΦΕΚ 81Α). 

5. Όταν το Υπηρεσιακό Συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων μετέ¬ 
χουν δύο αιρετοί εκπρόσωποι του προσωπικού με σύμ¬ 
βαση εργασίας ιδιωτικού δικαίου αορίστου χρόνου. 

6. Γραμματέας του υπηρεσιακού Συμβουλίου ορίζεται 
από τον Πρόεδρο του Υπηρεσιακού Συμβουλίου, υπάλλη¬ 
λος των ΝΠΔΔ που υπάγονται στο Συμβούλιο αυτό. 


7. Η θητεία των μελών του Υπηρεσιακού Συμβουλίου εί¬ 
ναι διετής. 

Κατά την πρώτη εφαρμογή του νόμου αυτού, η θητεία 
των μελών των Υπηρεσιακών Συμβουλίων λήγει στις 
31.12.1994. 

8. Τα αιρετά μέλη του Υπηρεσιακού Συμβουλίου των 
υπαλλήλων των ΝΠΔΔ, Ν. Εύβοιας, του οποίου η θητεία 
των μελών λήγει στις 31.12.1994 εξακολουθούν να συμ¬ 
μετέχουν στο Υπηρεσιακό Συμβούλιο που συνιστάται με 
την παρούσα απόφαση, ανεξάρτητα αν έχουν τον Γ' βαθμό 
(παρ. 11 του άρθρου 37 του ν. 2190/1994). 

9. Οι υποθέσεις που εκκρεμούν στο υφιστάμενο Υπη¬ 
ρεσιακό Συμβούλιο και οι οποίες δεν έχουν κριθεί απ' αυτό 
μέχρι τον ορισμό των μελών του νέου υπηρεσιακού συμ¬ 
βουλίου κρίνονται από το Υπηρεσιακό Συμβούλιο που συ¬ 
γκροτείται με την απόφαση αυτή, χωρίς να απαιτείται νέα 
παραπομπή των υποθέσεων αυτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 28 Ιουνίου 1994 

Ο Νομάρχης 
ΕΥΘΥΜΙΟΣ ΣΩΚΟΣ 

Διεύθυνση 

Καποδιστρίου 34 

Ταχ. Κώδικας : 

104 32 

ΤΕΙ.ΕΧ 

22.3211 ΥΡΕΤ ΘΠ 

ΡΑΧ 

5234312 

ΕΘΝΙ ΚΟ Τ ΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00' έως 13.00’ 


Χ ΡΗΣ Ι ΜΕΣ ΠΛΗΡΟΦΟΡΙΕΣ 


* Πώληοπ ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμοϋ 51 τηλ.: 52 48 141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 1 

Για 

το Τεύχος Α' Δρχ. 

15.000 

Δρχ. 

750 

β) 

» 

» 

» 

Β 

» 

30.000 

» 

1.500 

Υ> 

» 

» 

» 

Γ 

» 

10.000 

» 

500 

δ) 

» 

» 

» 

Δ' 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

ι) 

» 

» 

» 

Α.Ε. & Ε.Π-.Ε. 

» 

200.000 

» 

10.000 

ια) 1 

Ία 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5 000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






